
Beretning 2020

Så gik der endnu et år, og der blev tid til vores generalforsamling. I år er vi flyttet til Hotel Norden. Vi håber det falder i alles smag.

Efter et varmt 2018 blev det et vådt 2019, og en våd vinter 2019/2020 - meget våd. Den netop overståede februar satte rekord i nedbør. Det gav rekordhøj vandstand i søen, helt op til sidefladen på bænken. Men vinteren har også været meget mild, endnu end rekord – så ikke de store udgifter til vintervedligeholdelse.  

Jo, klimaforandringerne er også kommet til Troldhøj/Solhøj, men vi bor heldigvis højt og har et godt kloaksystem, så vi slipper for de store udfordringerne, som vi har set andre steder. 

Som noget af det første efter sidste års generalforsamling tog vi fat på etablering af bedet på Troldhøj. Vi fik bestilt en lille gravemaskine til at grave rødderne op, og samlet et par mænd til at hjælpe med opgravning og bortkørsel. Efterfølgende blev det bestilt planter, som vi fik plantet en lørdag formiddag.  Tak til de enkelte der hjalp til.   

Områdets dag var en større succes, vi var 12 – 15 der hjalp til i løbet af formiddagen. Vi fik ryddet bedene, fjernet stolper fra træerne på Troldhøj, som også blev stammet op, samt beskåret træerne i hjørnet ved Troldhøj/Lænkebjerg. Vi fik holdt de nødvendig øl- og vandpauser. Om eftermiddagen var vi også 12 – 15 der deltog i fælles kaffebord, hvor vi nød hjemmebagt kage. Tak til alle der deltog.

Områdets dag er en af de dage hvor vi løfter i samlet flok og får styrket fællesskabet og det gode naboskab vi har.  Vi har jo et fælles ansvar for området - hele året. Så det er dejligt at se, at så mange løbende samler affald og andet skidt op på gåturen. Det er med til at vi har en pænt område. Tak for det.  

I år bliver Områdets dag lørdag, den 2. maj. I år skal vi bl.a. have lagt flis ud i det nyplantede bed på Troldhøj, og sat lamper op ved søen, hvis det bliver vedtaget i aften. 

I årets løb har vi fået repareret asfalten, denne gang af en bedre kvalitet, så den holder.  Så har vi imødekommet ønskerne om bedre skiltning i området. Vi har sat et op på Solhøj, ved husene med lige nr. 6-18, og på Troldhøj ved den nye udstykning. Oxdal har betalt den sidste. Vi har endvidere bestilt 2 hundelufteskilte, til omsætning på Troldhøj. Et ved den nye udstykning, og et i stedet for det som af mystiske årsager er forsvundet.  
Stille og roligt bliver der solgt flere grunde og bygget nye huse, som har bevirket at vi har fået nye medlemmer. Ligeledes er blevet solgt et par huse, så også af den vej får vi nye medlemmer. Der er således i det forgange år er flyttet nye medlemmer ind, så vi kan byde velkommen til Ditte og Thomas, Troldhøj 2K, Jytte og John, Troldhøj 9, samt Stina og Mikkel, Troldhøj 10. Velkommen til området. Vi håber I har fundet jer godt tilrette. 

En af de huse der blev solgt var Ulriks. I bestyrelsen har vi derfor ændret på en enkelt plads. Suppleant Simon Højen er indtrådt i stedet for Ulrik. Vi ser frem til et godt samarbejde med Simon. 

Gode ideer er altid velkomne. Vi har en sund økonomi, og vi vil gerne sikre, at vi er godt polstret til fremtiden, hvor større udgifter kan opstå. Og så vil vi gerne løbende forbedre og højne området ved tiltag, til gavn for os alle. 

Med en stille og roligt år bag os, så var det ordene.  

